
	प्रभात लामिछाने समेत¸  
मुद्दा नं.०81-CR-0068
फैसला मिति २०८२/११/१0
	घुस/रिसवत लिई दिई भ्रष्टाचार गरेको। 

	क. पोखरा महानगरपालिका वडा नं.२७ का तत्कालिन वडा सचिव प्रभात लामिछानेलाई भ्रष्टाचार निवारण ऐन, 2059 को दफा ३ को उपदफा (१) बमोजिमको कसुरमा बिगो रू.2,50,000/- (अक्षरुपी दुई लाख पचास हजार) कायम गरी सोही ऐनको दफा ३ को उपदफा (१) को देहाय (घ) तथा भ्रष्टाचार निवारण ऐन, 2059 (पहिलो संसोधन सहित)  को दफा 3 को उपदफा (1) को देहाय (ग) बमोजिम कैद गरी सोही ऐनको दफा ३ को उपदफा (१) बमोजिम बिगो वमोजिम जरिवाना गरी लिईसकेको घुस रिसवत सोही ऐनको दफा 3 को उपदफा (1) तथा भ्रष्टाचार निवारण ऐन, 2059(पहिलो संशोधन सहित) को दफा 3 को उपदफा (1क) बमोजिम जफत गरि पाउन र निज प्रतिवादी प्रभात लामिछानेले प्रतिवादी दिनेश लामिछानेवाट घुस रिसवत वापतको रकम रु.250,000।–(अक्षेरुपी दुई लाख पचास हजार) प्राप्त भए लगतै बदनियत राखी आफैले हस्ताक्षर गरी जन्म दर्ता नं.2042030703573 कायम गरी मिति 2080।04।28 गते झुट्टा विवरण सहितको प्रतिवादी दिनेश लामिछानेको नाम र जन्म मिति फरक पारी जन्मदर्ता प्रमाण पत्रको गलत लिखत तयार गरी जारी गरे गराएकोले निज प्रतिवादी प्रभात लामिछानेलाई भ्रष्टाचार निवारण ऐन, 2059 को दफा 9 बमोजिमको कसूरमा सोही ऐनको दफा 9 बमोजिम सजाय हुन मागदावी लिई आरोप पत्र दायर भएको देखिन्छ।
ख) प्रतिवादी दिनेश लामिछानेलाई उक्त घुस रिसवत दिने कार्यमा भ्रष्टाचार निवारण ऐन, 2059 को दफा ३ को उपदफा (3)            बमोजिमको कसुरमा                     बिगो रू.2,50,000/- (अक्षेरुपी दुई लाख पचास हजार) कायम गरी सोही ऐनको दफा ३ को उपदफा (3) ले निर्देश गरे बमोजिम सोही ऐनको दफा ३ को उपदफा (१) को देहाय (घ) तथा भ्रष्टाचार निवारण ऐन, 2059 (पहिलो संशोधन सहित) को दफा 3 को उपदफा (1) को देहाय (ग) बमोजिम कैद गरी सोही ऐनको दफा ३ को उपदफा (१) बमोजिम बिगो वमोजिम जरिवाना गरी लिईसकेको घुस रिसवत भ्रष्टाचार निवारण ऐन, 2059 को दफा 3 को उपदफा (1) तथा भ्रष्टाचार निवारण ऐन, 2059 (पहिलो संशोधन सहित) को दफा 3 को उपदफा (1क) वमोजिम जफत हुन र  निज प्रतिवादी प्रभात लामिछानेलाई निज प्रतिवादी दिनेश लामिछानेले घुस रिसवत वापतको रकम रु.250,000।–(अक्षेरुपी दुई लाख पचास हजार) दिए लगतै प्रतिवादी प्रभात लामिछानेको हस्ताक्षर भएको जन्म दर्ता नं.2042030703573 कायम गरी मिति 2080।04।28 गते झुट्टा विवरण सहितको निज प्रतिवादी दिनेश लामिछानेको नाम र जन्म मिति दुवै व्यहोरा फरक पारी जन्मदर्ता प्रमाण पत्रको गलत लिखत तयार गरी जारी गरे गराई निज प्रतिवादी दिनेश लामिछानेले प्राप्त समेत गरेको तथ्य स्थापित भएको देखिदा निज प्रतिवादी दिनेश लामिछानेलाई भ्रष्टाचार निवारण ऐन, 2059 को दफा 9 बमोजिमको कसूरको मतियार भई सोही ऐनको दफा 22 बमोजिमको कसूर गररेकोले निज प्रतिवादी दिनेश लामिछानेलाई सोही ऐनको दफा 9 बमोजिम मुख्य कसूरदारलाई हुने सजायलाई आधारमानी सोही ऐनको दफा 22 को प्रतिवन्धात्मक वाक्यांश बमोजिम सजाय हुन मागदावी लिई आरोप पत्र दायर भएको देखिन्छ।


	
1) विशेष अदालतवाट भएको फैसलाको संक्षिष्त व्यहोरा :-
[bookmark: _GoBack]प्रस्तुत मुद्दामा प्रतिवादीहरु प्रभात लामिछाने र दिनेश लामिछाने उपरको आरोपदाबी  बमोजिमको कसूर पुष्टि हुने अवस्था नदेखिदा निज प्रतिवादीद्धयले आरोपदाबीबाट सफाई पाउने ठहर गरी फैसला भएको अवस्था छ ।
2) विशेष अदालत काठमाण्डौबाट उपरोक्त अनुसार फैसला गर्दा निम्न आधारहरु ग्रहण गरेको पाईन्छ।
प्रस्तुत मुद्दामा प्रतिवादी प्रभात लामिछानेले अर्का प्रतिवादी दिनेश लामिछानेको जन्मदर्ता प्रमाणपत्र जारी गर्दा नेपाली नागारिकता प्रमाणपत्रमा उल्लिखित जन्म मिति उल्लेख गरी जारी गरेको र निज प्रतिवादी दिनेश लामिछानेले पहिले नै जन्मदर्ता प्रमाणपत्र प्राप्त गरिसकेको तथ्य जानकारी भएपछि मिति 2080।4।28 मा जारी जन्मदर्ता प्रमाणपत्र रद्द गर्न सम्बन्धित निकायमा पत्राचार समेत गरेको देखिएको। 
उक्त प्रमाणपत्र जारी गर्ने क्रममा प्रतिवादी प्रभात लामिछाने स्वेच्छापूर्वक घुस रिसवत वापत रकम लिएको नभई तेस्रो पक्षको खातामा प्रतिवादी दिनेश लामिछानेले जम्मा गरेको रकम उनाउ व्यक्तिले प्रतिवादी प्रभात लामिछानेको खातामा Connect Ips  मार्फत् जम्मा गराउन लगाई सो रकम प्रतिवादी दिनेश लामिछानेलाई फिर्ता गर्ने भनी कागज समेत खडा गरेको देखिएको।
आधिकारिक व्यक्ति र निकाय भन्दा बाहिरको उनाउ व्यक्तिले खडा गरे गराएको उक्त प्रमाणहरुका आधारमा प्रतिवादी प्रभात लामिछानेले स्वेच्छापूर्वक प्रतिवादी दिनेश लामिछानेबाट घुस रिसवत वापत रकम लिए खाएका रहेछन् भनी मान्‍न मिल्ने अवस्था नदेखिएको।

	3) विशेष अदालतबाट, उपरोक्त आधारहरु ग्रहण गरि भएको फैसला देहायका आधार र कारणबाट त्रुटिपुर्ण देखिँदा बदरभागी छ। 
(1)  पोखरा महानगरपालिका अन्तरगत वडा नं. २७ मा वडा सचिव पदमा कार्यरत प्रभात लामिछानेले (व्यक्तिगत घटना) जन्म दर्ता संसोधन गर्ने सन्दर्भमा आर्थिक लेनदेन गरी कानून विपरित दोहोरो जन्म दर्ता गराएको मौखिक उजुरी प्राप्त भई यस कार्यालयबाट मिति २०८०।०४।३० मा यथार्थ विवरण माग गरी पत्र लेख्ने काम भएपछी गण्डकी छड्के मिडिया प्रा.लि.ले मिति २०८०।०५।०१ गते सो सम्बन्धि समाचार समेत प्रशारण भएको र निजप्रभात लामिछानेबाट पेश गरेको स्पष्टिकरण चित्तबुझ्दो नदेखिएकोले सो सम्बन्धि आवश्यक छानविन हुन भन्ने समेत व्यहोराको पोखरा महानगरपालिकाको च.नं. १८३० मिति २०८०।०५।०५ गतेको पत्र उजुरीवाट अनुसन्धान प्रारम्भ भएको प्रस्तुत मुद्दामा वडा नं २७का वडा सचिव निज प्रतिवादी प्रभात लामिछानेले जन्म दर्ता सच्याउनको लागि निवेदन लिई गएका दिनेश लामिछानेको दोहोरो जन्म दर्ता कायम गरि जारी गरिदिए वापत निज दिनेश लामिछानेसँग रु.२,५०,०००।-(अक्षेरुपी दुई लाख पचास हजार) घुस/रिसवत माग गरी सो रकम निज प्रभात लामिछानेका चिनजानका व्यक्ति रामु सुबेदीको सनराइज बैंकमा रहेको खाता नं. ००२१००८१५४६०१५ मा जम्मा गर्न लगाएको, यस विषयमा गण्डकी छड्केले रिपोर्टिङ गरीरहेको थाहा पाएपछि रामु सुवेदीबाट सो रकम निज प्रभात लामिछानेले लिई दिनेश लामिछानेलाई नगदै रु. २,५०,०००/-(दुई लाख पचास हजार) फिर्ता गर्ने व्यहोराको कागज समेत वडा कार्यालयमा बसी प्रभात लामिछानेले गरिदिएको र प्रतिवादी दिनेश लामिछानेले वडा सचिवले भने बमोजिम रकम जम्मा गरेको भौचरको प्रतिलिपि समेत प्राप्त भएको भन्नेसमेत व्यहोराको गण्डकी छड्के मिडिया प्रा.लि.को अनुन्धानको क्रममा प्राप्त भएको पत्रवाट खुलेको देखिन्छ। यसै गरि मिति २०४१।०४।१५ गते जन्म दर्ता नं.१९, जन्म मिति २०४१।०३।१४ गते कायम गरी दिनेश दयालु लामिछानेको जन्मदर्ता गरेको अभिलेख, मिति २०८०।०४।२८ गते जन्म दर्ता नं. 2042030703573, जन्म मिति 2042।03।07 गते कायम गरी पुन: दिनेश लामिछानेको नामको जन्म दर्ता गरेको पोखरा महानगरपालिकाबाट प्राप्त अभिलेख किताबबाट देखिन्छ। त्यसै गरि प्रभात लामिछानेले दिनेश लामिछानेलाई उपलब्ध गराएको RAMU SUBEDI को नाममा सनराईज बैंकको खाता नं. 00210081546015 मा प्रभात लामिछानेले भने अनुसारको रकम रु.२,५०,०००।– (दुई लाख पचास हजार) जम्मा गरेको सनराईज बैंकको भौचर तथा रामु सुबेदीको बैंक स्टेटमेन्टबाट देखिदा प्रतिवादी प्रभात लामिछानेले दिनेश लामिछानेको जन्मदर्ता सच्याए वापत निज दिनेश लामिछाने सँग घुस रकम रु.२,५०,०००। डिल गरि सो रकम आफुले प्रत्यक्ष नलिई सो रकम निज प्रभात लामिछानेले कै मानिस रामु सुवेदीको खातामा जम्मा गर्न निज दिनेश लामिछानेलाई लगाई निज रामु सुबेदीको उक्त खातावाट प्रतिवादी प्रभात लामिछानेको प्रभु बैङ्कको खाता नं.१४५०१६३२९२६०००१८ मा Connect IPS मार्फत स्थानान्तरण गर्न लगाई गैरकानूनी लाभ प्राप्त गरि सके पश्चात गण्डकी छड्के मिडिया प्रा.लि.ले थाहा पाई सो सम्वन्धमा कुराकानी हुदाँ निज प्रभात लामिछानेले आफ्नो खातामा प्राप्त भएको घुस/रिसवतको रकम नगदै रु. २,५०,०००/- दिनेश लामिछानेलाई फिर्ता गर्ने छु भन्नेसमेत व्यहोराको कागजसमेत स्वईच्छाले गरेको देखिदा घुस\रीसवतको कसूर पुष्टि हुने आवश्यक तत्वहरु (Ingredient Element of Bribery)  Public Servant(Official work, Abuse of position),  Mens Rea ( Corrupt Intention)  Demand, 0ffer\Agreement, Acceptance, Gratification, Nexus between the Gratification and the official act वाट प्रतिवादीहरु विरुद्धको कसुर पुष्टि भएको देखिदा देखिदै उनाउ ब्यक्ति जस्ता शब्दको आड लिई उक्त मिशिल संलग्न पोखरा महानगरपालिकाको आवश्यक कारवाहीका लागि लेखिएको पत्र सहित प्राप्त प्रतिलिपी कागजातहरु, जिल्ला प्रशासन कार्यालय कास्की, पोखराको पत्र, गण्डकी छड्के मिडिया प्रा.लि.को पत्र, अडियो/भिडियो रेकर्ड सहितको पेनड्राईभ, दिनेश दयालु लामिछानेको मिति 2041/04/15 गते दर्ता नं. 19 मा जन्म मिति 2041/0३/14 गतेको जन्म मिति कायम भई दर्ता भएको अभिलेख, दिनेश लामिछानेको मिति 2080/04/28 गते दर्ता नं.2042030703573 मा जन्म मिति 2042/03/07 कायम गरी पुन: जन्मदर्ता गरेको अभिलेख, दिनेश लामिछानेले रामु सुबेदीको सनराईज बैंकको खाता नं. 00210081546015 मा रु.२,५०,०००।– (दुई लाख पचास हजार) जम्मा गरेको भौचर तथा रामु सुबेदीले प्रभात लामिछानेको प्रभु बैंकको खाता नं.1450163292600018 मा Connect IPS मार्फत रु.२,५०,०००।– (दुई लाख पचास हजार) पठाएको स्टेटमेन्ट, प्रभात लामिछानेले दिनेश लामिछानेलाई रु.२,५०,०००।– (दुई लाख पचास हजार) नगदै फिर्ता दिने भनि गरेको कागज, पोखरा महानगरपालिका वडा नं. २७ को पत्रहरु, पोखरा महानगरपालिका वडा नं. २७ को वडा अध्यक्ष पुर्ण कुमार गुरुङ्ग, सोही वडाको वडा सदस्यहरु जितेन्द्र बहादुर क्षेत्री, सुर्य बहादुर वाग्ले तथा बुद्दी कुमारी मगर, पोखरा महानगरपालिकाका प्रमुख प्रशासकीय अधिकृत शिवराज चौलागाई, सोही कार्यालयमा कार्यरत अधिकृत छैठौ पदका चन्द्रकान्त तिमिल्सेना र रामजी लामिछाने, सुजन गुरुङ्गसमेतले अनुसन्धानको क्रममा अधिकार प्राप्त अधिकारी समक्ष गरेको छुट्टाछुट्टै सोधपुछ तथा घटना विवरण कागज, रामु सुबेदी तथा गण्डकी छड्के मिडिया प्रा.लि.का प्रस्तोता/निर्माता अपिल त्रिपाठी र दिनेश लामिछानेसमेतले अधिकार प्राप्त अधिकारी समक्ष गरेको बयान तथा ततिम्बा वयान, रामु सुबेदीको लक्ष्मी सनराईज बैंक र प्रभात लामिछानेको प्रभु बैंक खाताको स्टेटमेन्ट, स्क्रिप्ट राईटिङ्ग कागज, घटनास्थल मुचुल्का, कल डिटेल रेकर्ड (CDR), प्रतिवादी प्रभात लामिछानेको स्वर परिक्षण प्रतिवेदन (VSA), पोलिग्राफ परिक्षण इच्छुक नभएको मुचुल्का, आयोगको डिजिटल फरेन्सिक युनिटको अडियो भिडियो छेडखानी भए नभएको सम्बन्धको परीक्षण प्रतिवेदन लगायतका प्रमाणहरुलाई नजरअन्दाज गरि (Ignoring Relevant  Evidence) प्रतिवादीहरुलाई सफाई हुने ठहर गरि भएको फैसला त्रुटीपुर्ण देखिदा बदर भागी छ
(2) प्रतिवादी प्रभात लामिछानेले अधिकार प्राप्त अधिकारी समक्ष वयान गर्दा गण्डकी छड्के मिडिया प्रा.ली.बाट प्राप्त हुन आएको पेन ड्राईभमा भएको अडियो भिडियो देखें सुनें, त्यसमा प्रभात लामिछाने भनि सम्बोधन गरी देखाईएको व्यक्ति म नै हो भने पोखरा महानगरपालिका २७ नम्बर वडा कार्यालयको च.नं.488 मिति 2080/05/05 गतेको पत्रमा भएको हस्ताक्षर, गण्डकी छड्के मिडिया प्रा.लि.को मिति 2080/05/24 गते पत्र सहित प्राप्त हुन आएको मिति २०८०।०४।२८ गते दिनेश लामिछाने र प्रभात लामिछाने बीच भएको रकम लेनदेनको कागजमा भएको हस्ताक्षर मेरै हो।रामु सुबेदी पञ्जिकरण विभागका कर्मचारी हैनन्, मलाई जन्मदर्ता सम्बन्धि सम्पूर्ण कानुनहरुको ज्ञान छैन । प्रमाण पत्र नयाँ बनाउने या नबनाउने विषयमा मलाई ज्ञान भएन, मिति 2080/04/28 मा गरेको दिनेश लामिछानेको जन्म दर्ता मिति 2041/04/15 गतेको जन्म दर्तासँग मिलेको भन्ने पाए पश्चात मिति 2080/04/29 गते नै कानूनी अनविज्ञताको कारण भएको त्रुटी स्वरुप दोहोरो परेको जन्म दर्ता रद्द गरिदिनुहुन पोखरा महानगरपालिकालाई पत्र पठाएको हो, दिनेश लामिछानेले मेरो आफन्त पर्ने रामु सुबेदीको खातामा रकम हालेको हो भन्ने समेत व्यहोरा उल्लेख गरेको देखिन्छ भने अदालतमा बयान गर्दा कसूरमा पुर्ण ईन्कार देखिएतापनि दिनेश लामिछाने र वडा सचिव यि प्रतिवादी प्रभात लामिछाने विच सेवाग्राही रहेका दिनेश लामिछानेको पुन: फरक तथ्य सहित दोहोरो जन्म दर्ता बनाईदिने प्रयोजनको लागि दिनेश लामिछाने र वडा सचिव प्रतिवादी प्रभात लामिछाने विच घुस/रिसवत बार्गेनिङ्ग हुँदा रेकर्ड गरिएको अडियो/भिडियोमा “उल्ले लाज लाग्ने कुरा गर्यो क्या भन्दा तपाईलाई अफ्ठ्यारो ....दुई पचास हाल्दिनु भयो भने म गर्दिन्छु  भन्नु  हुन्छ क्या,  मैले सुजनलाई पनि भनेको थे क्या !अँ त ! मलाई यति अड लाग्यो मैले फोन गर्छु तपाईलाई भनेको थिए पैसा माग्न फोन गरेछ भन्छ भनेर नगरेको हो,त्यो मैले भनेको त्यो हिजो उल्ले भनेको...उल्ले भनेको यति सुरुमा यति...अँ अनि मैले भनेको मेरो आफ्नै रगत हो यार लाज लाग्ने कुरा नगरन कहिलै काम पर्दैन नाम लामिछाने हो मेरो आफ्नै दाजु भाई हो यो बेजत हुन्छ यार मैले यसरी यसरी पैसा ..मैले खाको जस्तो हुन्छ उनीहरुले बुझ्दैन तपाईले बुझ्नुहोला त्यो छुट्टै कुरा छ अर्काले बुझ्दैन नि त ? मैले खाको जस्तो हुन्छ यार पाप लाग्ने कुरा .....कि गर्दिन भन कि मिलाएर भन भनेपछि अनि साढे दुईलाख भनेर भने नि मलाई लाज लागेर फोनमा नभनेर यहा बोलाको, यस्तो हो तपाईको ल हुन्छ नि त गरम भन्छ भने मलाई केही छैन उसैको खाता नं. माग्दिन्छु म...मलाई तपाईको एक रुपैया पनी चाहिदैन, हजुर कहाँ हुनुहुन्छ? पैसा त उसैलाई हाल्दिनु पर्यो मलाई हैन्? टिप्नु हुन्छ कि के गरम ? ००२१००८१५४६०१५-RAMU SUBEDI  सनराईजको है” भनी वार्तालाप भएको स्वयम् प्रभात लामिछानेले उक्त कुराकानी संवाद उतार प्रति (स्क्रिप्ट राईटिड्ग) व्यहोरा र स्वर मेरो नै हो भनी सनाखत समेत गरेको, उक्त अडियो/भिडियो रेकर्डमा रहेको स्वर “The speaker’s identification traits match with confidence level of more than 99%.Match probability is more than 84.8%” मेल खाएको भन्ने समेत व्यहोराको प्रतिवेदन देखिन्छ। साथै अडियो भिडियो छेडखानी सम्वन्धमा Extraction File Data Integrity Intact भन्ने समेत व्यहोराको आयोगको डिजिटल फरेन्सिक युनिटको प्रतिवेदनबाट देखिदा देखिदै सो प्रमाणको बेवास्ता गरि प्रतिवादीहरुलाई आरोप दावीवाट सफाई हुने ठहर गरि भएको फैसला सम्मानित सर्वोच्व अदालतवाट ने.का.प. २०७६, अंक ८, निर्णय नं. १०३२३ मा प्रतिपादित “प्रतिविज्ञान र प्रविधिको सहायताले आफूसंग घुस रिसवत मागेको बोली बोलेको, फोन वार्तालाई रेकर्ड गरिएको र सोलाई प्रविधिको मद्दतले लिपिबद्ध गरी प्रमाणको रूपमा पेस गरेकोलाई न्याय निरूपण गर्दा महत्त्वपूर्ण प्रमाणकै रूपमा मूल्याङ्कन गर्नुपर्ने । रेकर्ड गरिएको बोली प्रतिवादीकै हो भनी निश्चित भएको   हुनुपर्दछ । रेकर्डलाई कुनै परिवर्तन (Tampering) गरिएको हुनुहुँदैन । यस्तो रेकर्डलाई कुनै परिवर्तन गरेको शंका वा सम्भावना भएमा आवाज पुनः निश्चित गरिनुपर्दछ । कुनै पनि किसिमबाट आवाज परिवर्तन (Tampering) भएको हुनुहुँदैन । कुनै किसिमबाट गरिएको रेकर्डलाई परिवर्तन गर्ने सम्भावना भएमा वा निश्चित नभएमा वैज्ञानिक परीक्षण हुनुपर्ने” सिद्धान्त विपरित भई त्रुटीपुर्ण देखिदा बदर भागी छ।
(3) विशेष अदालतले सञ्चारकर्मी तथा अन्य व्यक्तिबाट संकलित अडियो–भिडियो तथा रकम फिर्तासम्बन्धी कागजलाई साधिकार निकायबाट तयार नभएको कारण निर्णायक प्रमाणको रूपमा ग्रहण गर्न नमिल्ने भनी निष्कर्ष निकालेको देखिन्छ। उक्त दृष्टिकोणसमेतलाई हेर्दा¸ प्रमाणको प्रमाणिकता निर्धारण गर्दा प्रमाण कसले तयार गर्‍यो भन्ने मात्र होइन, त्यसको विषयवस्तु, स्रोत, निरन्तरता तथा अन्य स्वतन्त्र प्रमाणसँगको सामञ्जस्य हेर्नुपर्ने हुन्छ।प्रस्तुत मुद्दामा अडियो–भिडियो सामग्री एक्लो प्रमाण नभई बैंक स्टेटमेन्ट, रकम स्थानान्तरण, जन्मदर्ताको पुरानो तथा नयाँ अभिलेख, प्रतिवादी प्रभात लामिछानेको आफ्नै भूमिका, साक्षीहरूको बकपत्र तथा रकम फिर्तासम्बन्धी घटनासँग परस्पर रूपमा मेल खाने देखिन्छ। अपिल त्रिपाठीले समेत प्रारम्भिक सूचना प्राप्त भएपछि प्रमाण नष्ट हुन सक्ने अवस्था देखी तथ्य परीक्षण तथा प्रमाण संकलन गरी अख्तियारमा बुझाएको भनी बकपत्र गरेको देखिन्छ। त्यसैले त्यस्ता प्रमाणलाई केवल निजी व्यक्तिबाट संकलित भएको आधारमा पूर्णतः अस्वीकार गर्नुको सट्टा अन्य प्रमाणबाट पुष्ट्याइँ भएको वा नभएको परीक्षण गर्नुपर्ने अवस्थामा सो तर्फ अन्देखा हुने गरी भएको फैसला त्रुर्टिपूर्ण रहेकोले वदरभागी छ।अर्कोतर्फ, रकम फिर्ता गरिएको तथा पछि जन्मदर्ता रद्द गर्न सम्बन्धित निकायमा पत्राचार गरिएको तथ्यलाई विशेष अदालतले प्रतिवादीको निर्दोषिताको महत्वपूर्ण आधार बनाएको देखिन्छ। तर घटना सार्वजनिक भएपछि वा विवाद उत्पन्न भएपछि रकम फिर्ता गर्नु अथवा आफूले गरेको कार्य सच्याउने प्रयत्न गर्नुबाट त्यसअघिको कार्य स्वतः कानूनी रूपमा निर्दोष हुँदैन। उल्टै रकम फिर्ता गर्नुपर्ने अवस्था किन आयो, त्यसअघि रकम किन र कसरी प्रतिवादीको खातामा पुग्यो तथा त्यससम्बन्धी कागज किन तयार भयो भन्ने प्रश्नहरूलाई घटनाको पूर्ववर्ती संवाद र बैंक कारोबारसँग जोडेर हेर्नुपर्नेमा सो तर्फ अन्देखा गरी विशेष अदालत काठमाण्डौंवाट भएको फैसला त्रुर्टीपूर्ण भई वदरभागी रहेको छ ।
(4) प्रस्तुत मुद्दामा प्रतिवादीहरूले आफूलाई फसाउने उद्देश्यले मिडियाका मानिस र दिनेश लामिछाने मिली रकम आफ्नो खातामा पठाएको, दबाब दिई रकम फिर्ता गराएको तथा अडियो–भिडियो सामग्रीमा छेडखानी गरिएको भन्ने प्रतिरक्षाको जिकिर लिए पनि त्यसको स्वतन्त्र र विश्वसनीय प्रमाणबाट पुष्टि भएको देखिँदैन। उल्टै वडा अध्यक्ष पूर्णकुमार गुरुङ, वडा सदस्यहरू जितेन्द्रबहादुर क्षेत्री, सूर्यबहादुर वाग्ले लगायतका साक्षीहरूको बकपत्रबाट प्रतिवादी प्रभात लामिछानेले रकम माग गरेको, रामु सुवेदीको खातामा रकम जम्मा गर्न लगाएको, रकम फिर्तासम्बन्धी कागज तयार गरेको तथा घटनासम्बन्धी परिस्थितिहरू तत्कालै देखापरेको तथ्य पुष्टि हुने देखिन्छ भने अपिल त्रिपाठीको बकपत्रबाट समेत घटनाको तथ्य परीक्षण, अडियो–भिडियो तथा अन्य प्रमाण संकलन गरी सम्बन्धित अनुसन्धान निकायमा बुझाएको अवस्था देखिन्छ। यी साक्षीहरू सम्पूर्ण रकम लेनदेनका प्रत्यक्षदर्शी नभए पनि उनीहरूको बकपत्रलाई बैंक कारोबार, रकम स्थानान्तरण, जन्मदर्ता अभिलेख, अडियो भिडियो संवाद तथा रकम फिर्तासम्बन्धी लिखतसँग समग्र रूपमा हेर्दा प्रमाणको परस्परता corroborative chain स्थापित भएको अवस्था देखिन्छ। फौजदारी न्यायको विधिशास्त्रीय मान्यता अनुसार कुनै अपराध परिस्थितिजन्य प्रमाणबाट स्थापित हुने अवस्थामा प्रत्येक कडी अलग–अलग रूपमा निर्णायक हुनैपर्ने नभई ती सबै कडीहरू एकअर्कासँग गाँसिँदा प्रमाणको समग्र प्रभाव (cumulative effect of evidence) परीक्षण गर्नुपर्दछ। त्यसैले प्रतिवादीले उठाएको “फसाइएको” भन्ने अप्रमाणित वैकल्पिक कथनलाई मात्र आधार बनाई, तर त्यसको विपरीत रहेका वस्तुगत तथा corroborative प्रमाणहरूको समग्र मूल्याङ्कन नगरी “शंकाको लाभ” प्रदान गर्नु reasonable doubt को सिद्धान्तको संरक्षण नभई काल्पनिक शंकालाई न्यायिक निष्कर्षको आधार बनाउनु हुन जान्छ। विशेष अदालतले समेत रकम फिर्ता भएको, प्रतिवादीको खातामा रकम पुगेको तथा जन्मदर्तासम्बन्धी कार्य भएको जस्ता महत्वपूर्ण तथ्यहरू स्वीकार गरिसकेको अवस्थामा त्यसको समग्र परिस्थितिलाई बेवास्ता गरी सफाइ दिने गरी विशेष अदालतवाट भएको फैसला त्रुटीपुर्ण देखिदा बदरभागी छ।




